මේ අතර, මෙම ආසන බල මණ්ඩල රැස්වීමෙන් අනතුරුව මහර එක්සත් ජාතික පාක්ෂිකයින් කිහිප දෙනෙකුගේ නිවෙස්වලට කිසියම් පිරිසක් පහර දී අලාභ හානි සිදුකර තිබුණේ ඊට සහභාගිවීම නොවීම මුල් කර ගනිමින්.පහරදීම සිදුවූ නිවෙස් හිමියන් චෝදනා කළේ එක්සත් ජාතික පක්ෂ මහර ආසන සංවිධායකවරයා වන ප්‍රිශාන්ත ජයකොඩි ඇතුළු පිරිසක් ඊයේ රාත්‍රියේ ගල් ගසා, රතිඤ්ඤා දමා තම නිවෙස්වලට හානි සිදුකළ බවයි.සිද්ධිය සම්බන්ධයෙන් කඩවත පොලීසිය පරීක්ෂණ සිදුකරන අතර, පහරකෑමට ලක්වූ නිවෙස් හිමියන් ඊට අදාළ සී.සී.ටී.වී. දර්ශන ද ලබාදී තිබුණා.මේ අතර, ඉදිරියේදී බොහෝදුරට ජනාධිපතිවරණයක් පැවැත්වෙනු ඇති බව එක්සත් ජාතික පක්ෂ මහලේකම්, අමාත්‍ය අකිල විරාජ් කාරියවසම් පවසනවා.